V súčasnosti robia v mnohých panelových domoch rozsiahle rekonštrukcie, výmeny rozvodov elektriny, vody, plynu, kanalizácie a podobne. Atraktívne je zateplenie, dokonca stavba strechy, čo tiež prispieva k predĺženiu životnosti domu. Dôležité je ale skontrolovať balkóny alebo lodžie, ktoré vplyvom zatekania dažďovej vody a následnej korózii môžu byť veľmi nebezpečné. V neposlednom rade je stále treba sledovať stav zariadenia domu – výťahy, už spomínané rozvody a podobne.